smcproject/ml-wiki-sentences huggingface dataset:
പഞ്ചായത്ത് രാജ് സംവിധാനം ശക്തിപ്പെടുത്തിയ എഴുപത്തിമൂന്നാം ഭരണഘടനഭേദഗതി (1993) ഈ കാലയളവിൽ നടപ്പിലാക്കിയതാണ്.
ലക്ഷ്യമിട്ട വളർച്ചാനിരക്ക് 5.6% ഉം കൈവരിച്ചത് 6.8% ഉം ആയിരിന്നു.
ഒമ്പതാം പ‍‍ഞ്ചവത്സര പദ്ധതി (1997–2002)
സ്വാതന്ത്ര്യത്തിന്റെ അൻപതാം വാർഷികത്തിലാണ് ഒമ്പതാം പദ്ധതി  ആവിഷ്കരിക്കപ്പെട്ടത്.
അടൽ ബിഹാരി വാജ്പേയി ആയിരിന്നു അന്നത്തെ ഇന്ത്യയുടെ പ്രധാനമന്ത്രി.
ദ്രുതഗതിയിലുള്ള സാമ്പത്തീക വളർച്ചയും സാമൂഹിക നീതിയും ആ​യിരിന്നു പദ്ധതി മുഖ്യമായും ലക്ഷ്യമിട്ടത്.
ചരിത്രപരമായ അസമത്വം (ജാതി വിവേചനം) ഇല്ലാതാക്കുന്നതിന് പരിഗണന നൽകിയ പദ്ധതിയായിരിന്നു ഒമ്പതാം പദ്ധതി.
ജനകീയ പദ്ധതി എന്ന് അറിയപ്പെടുന്നു.
ലക്ഷ്യങ്ങൾ ജനസംഖ്യാ നിയന്ത്രണം കൃഷിക്കും ഗ്രാമവികസനത്തിനും ഊന്നൽ നൽകിക്കൊണ്ട് തൊഴിലവസരങ്ങൾ സൃഷ്ടിക്കുക ദാരിദ്ര്യ നിർമാർജ്ജനം പാവങ്ങൾക്ക് ഭക്ഷണവും കുടിവെള്ളവും ഉറപ്പുവരുത്തുക പ്രാഥമീകാരോഗ്യ സൗകര്യങ്ങൾ ലഭ്യമാക്കുക രാജ്യത്തെ മുഴുവൻ കുട്ടികൾക്കും പ്രാഥമിക വിദ്യാഭ്യാസം ലഭ്യമാക്കുക പട്ടികജാതി-പട്ടികവർഗ്ഗ വിഭാഗങ്ങളുടെ ശാക്തീകരണം കാർഷിക മേഖലയിൽ സ്വയംപര്യാപ്തത കൈവരിക്കുക ഫലങ്ങൾ
മുൻപദ്ധതികളിലുണ്ടായ കോട്ടങ്ങൾ പരിഹരിക്കന്നതിനായിരിന്നു ഒമ്പതാം പദ്ധതി പ്രധാനമായും ഊന്നൽ നൽകിയത്.
ലക്ഷ്യമിട്ട വളർച്ചാനിരക്ക് 7.1 % ആയിരിന്നൂവെങ്കിലും കൈവരിക്കാനായത് 6.8 % മാത്രമാണ്.
ഒമ്പതാം പദ്ധതി 6.5 % ജി.ഡി.പി. വളർച്ചാനിരക്കായിരിന്നു ലക്ഷ്യമിട്ടതെങ്കിലും കൈവരിക്കാനായത് 5.4% മാത്രമാണ് കാർഷിക വ്യവസായ മേഖലയിൽ ലക്ഷ്യമിട്ട വളർച്ചാനിരക്ക് 4.2% ആയിരിന്നൂവെങ്കിൽ കൈവരിക്കാനായത് 2.1 % മാത്രമാണ് വ്യാവസായിക മേഖലയിൽ ലക്ഷ്യമിട്ട 3% വളർച്ചാവിരക്കിനേക്കാൾ 4.5 % കൈവരിക്കാനായി സേവനമേഖലയിൽ 7.8 % വളർച്ച കൈവരിച്ചു ലക്ഷ്യമിട്ട ശരാശരി വാർഷിക വളർച്ചാനിരക്കായിരുന്ന 6.7% കൈവരിക്കാനായി പത്താം പ‍‍ഞ്ചവത്സര പദ്ധതി (2002–2007)
വാജ്‌പേയി സർക്കാരിന്റെ നേത‍ൃത്വത്തിലാരംഭിച്ച രണ്ടാമത്തെ പ‍‍ഞ്ചവത്സര പദ്ധതി ആണ് പത്താം പ‍‍ഞ്ചവത്സര പദ്ധതി.
ഒന്നാം യു.പി.എ. സർക്കാരിന്റെ കാലത്ത് പൂർത്തിയായ പദ്ധതിയുടെ അവസാന പകുതിയിൽ മൻമോഹൻ സിങ് ആയിരിന്നു പ്രധാനമന്ത്രി.
ദേശീയ ഗ്രാമീണ തൊഴിലുറപ്പ് പദ്ധതി ആരംഭിച്ചത് ഈ പദ്ധതിക്കാലയളവിലാണ്.
ലക്ഷ്യങ്ങൾ ജി.ഡി.പി. യിൽ 8% വാർഷിക വളർച്ചാനിരക്ക് കൈവരിക്കുക 2007 ഓടെ ദാരിദ്ര്യനിരക്ക് 5 % ആയി കുറയ്ക്കുക ഫലപ്രദമായതും ഗുണനിലവാരമുള്ളതുമായ തൊഴിലവസരങ്ങൾ സൃഷ്ടിക്കുക സാക്ഷരതയിലും തുല്യജോലിക്ക് തുല്യവേതനത്തിലുമുള്ള ലിംഗാസമത്വം 2007 ഓടെ 50% ആയി കുറയ്ക്കുക 8.1% വളർച്ചാനിരക്ക് കൈവരിക്കുക ശിശുമരണനിരക്ക് 2007 ഓടെ 1000 ന് 45 ഉം 2012 ഓടെ 1000 ന് 28 ഉം ആയി കുറയ്ക്കുക സാക്ഷരത നിരക്ക് 75% ആയി ഉയർത്തുക ഫലങ്ങൾ
ഒമ്പതാം പദ്ധതി പോലെതന്നെ മുൻപദ്ധതികളിലുണ്ടായ കോട്ടങ്ങൾ പരിഹരിക്കന്നതിനായിരിന്നു പത്താം പദ്ധതിയും പ്രധാനമായും ഊന്നൽ നൽകിയത്.
ലക്ഷ്യമിട്ട വളർച്ചാനിരക്ക് 8.1 % ആയിരിന്നൂവെങ്കിലും കൈവരിക്കാനായത് 7.7% ആണ്.
ഇരുപതിന പരിപാടി (20 point program) ആവിഷ്കരിച്ചു ദേശീയ ദുരന്ത നിവാരണ അഥോറിറ്റി സ്ഥാപിതമായി.
ദുരന്ത നിവാരണത്തെ ആസൂത്രണത്തിൽ ഉൾപ്പെടുത്തി പതിനൊന്നാം പ‍‍ഞ്ചവത്സര പദ്ധതി (2007–2012)
ഇന്ത്യയുടെ വിദ്യാഭ്യാസ പദ്ധതി എന്നറിയപ്പെടുന്ന പദ്ധതിയാണ് പതിനൊന്നാം പ‍‍ഞ്ചവത്സര പദ്ധതി.
വിദ്യാഭ്യാസ മേഖലയുടെ സമഗ്രവികസനത്തിന് ഊന്നൽ നൽകിയ ഈ പദ്ധതി, പദ്ധതിവിഹിതത്തിന്റെ 20% ആണ് ഈ ഇനത്തിൽ വകയിരുത്തിയത്.
സാമ്പത്തികവിദഗ്ദ്ധൻ കൂടിയായ മൻമോഹൻ സിങ് പ്രധാനമന്ത്രിയായിരിക്കെ ആരംഭിച്ച ആദ്യപദ്ധതിയാണിത്.
ലക്ഷ്യങ്ങൾ 9% വാർഷിക വളർച്ച നിരക്ക് കൈവരിക്കുക കാർഷിക മേഖലയിൽ 4% വളർച്ച നിരക്ക് കൈവരിക്കുക വ്യവസായിക മേഖലയിൽ 10.5%  വളർച്ച നിരക്ക് കൈവരിക്കുക സേവന മേഖലയിൽ 10-11 %  വളർച്ച നിരക്ക് കൈവരിക്കുക 2012 ഓടെ 10% ദാരിദ്ര്യം കുറയ്ക്കുക പ്രാഥമിക വിദ്യാഭ്യാസ മേഖലയിൽ ഊന്നൽ നൽകുക 2012 ഓടെ വനവിസ്തൃതി 33% ആയി വർദ്ധിപ്പിക്കുക പദ്ധതി കാലയളവിൽ സാക്ഷരത നിരക്ക് 85% ആയി വർദ്ധിപ്പിക്കുക ഫലങ്ങൾ 8% സാമ്പത്തിക വളർച്ച കൈവരിച്ചു കാർഷിക മേഖലയിൽ 3.7%% വളർച്ച കൈവരിച്ചു വ്യവസായിക മേഖലയിൽ 7.2%  വളർച്ച കൈവരിച്ചു സേവന മേഖലയിൽ 9.7%  വളർച്ച  കൈവരിച്ചു പന്ത്ര​ണ്ടാം പ‍‍ഞ്ചവത്സര പദ്ധതി (2012–2017)
ഇന്ത്യയുടെ പ‍‍ഞ്ചവത്സര പദ്ധതികളിലെ അവസാനത്തെ പദ്ധതിയാണ് പന്ത്ര​ണ്ടാം പ‍‍ഞ്ചവത്സര പദ്ധതി.
രണ്ടാം യു.പി.എ. സർക്കാരിന്റെ കാലത്ത് ആരംഭിച്ച പദ്ധതി ഒന്നാം നരേന്ദ്ര മോദി സർക്കാരിന്റെ കാലത്താണ് അവസാനിച്ചത്.
ലക്ഷ്യങ്ങൾ പ്രധാന ലക്ഷ്യം സുസ്ഥിരവികസനം 8%  വളർച്ച നിരക്ക് കൈവരിക്കുക കാർഷികേതര മേഖലയിൽ 50 ദശലക്ഷം തൊഴിലവസരങ്ങൾ സൃഷ്ടിക്കുക വിദ്യാലയങ്ങളിലെ ലിംഗ അസമത്വം കുറയ്കുക ഉന്നതവിദ്യാഭ്യാസ മേഖലയിൽ അവസരങ്ങൾ വർധിപ്പിക്കുക മൂന്ന് വയസ്സിൽ താഴെയുള്ള കുട്ടികളിലെ പോഷകക്കുറവ് പരിഹരിക്കുക മുഴുവൻ ഗ്രാമങ്ങളും വൈദ്യുതീകരിക്കുക 50% ഗ്രാമീണജനങ്ങൾക്ക് ശുദ്ധജലം ലഭ്യമാക്കുക വർഷത്തിൽ ഒരു ദശലക്ഷം ഹെക്ടർ സ്ഥലത്ത് വനവല്ക്കരണം നടത്തുക 90% വീടുകളിലും ബാങ്കിങ് സേവനം ലഭ്യമാക്കുക ഇതും കാണുക നീതി ആയോഗ് ആസൂത്രണ കമ്മീഷൻ പുറം കണ്ണികൾ ആസൂത്രണ കമ്മീഷൻ Archived 2007-03-02 at the Wayback Machine .
പഞ്ചശീലതത്വങ്ങൾ ഇംഗ്ലീഷ് വിലാസം https://ml.wikipedia.org/wiki/Panchasheela
1954-ൽ ചൈനയുമായി അതിർത്തിതർക്കം ഉണ്ടായപ്പോൾ ഇന്ത്യ ചൈനയുമായി ഒപ്പിട്ട കരാറാണ് പഞ്ചശീലതത്വങ്ങൾ.
ജവഹർലാൽ നെഹ്റുവും ചൈനീസ് പ്രധാനമന്ത്രി ചൗ എൻ ലായുമാണ് സംയുക്ത പ്രസ്താവനയിൽ ഒപ്പുവച്ചത്.
1954 ഏപ്രിൽ 29 നായിരുന്നു പരസ്പരം ഒപ്പു വെച്ചത്.
ചൈനയുമായി ഒപ്പിട്ട കരാറാണ് പഞ്ചശീലതത്വമെങ്കിലും എല്ലാ രാജ്യങ്ങളോടുമുളള ഇന്ത്യയുടെ സമീപനം അതു തന്നെയായിരുന്നു.
രാഷ്ടങ്ങളുടെ അതിരുകളെയും പരമാധികാരത്തെയും പരസ്പരം ബഹുമാനിക്കുക ആഭ്യന്തരകാര്യങ്ങളിൽ പരസ്പരം ഇടപെടാതിരിക്കുക സമത്വവും പരസ്പരനേട്ടവും ഉറപ്പുവരുത്തുക പരസ്പരം ആക്രമിക്കാതിരിക്കുക സമാധാനപരമായ സഹവർത്തിത്വവും സാമ്പത്തിക സഹകരണവും ഉറപ്പുവരുത്തുക
ഇവയാണ് പഞ്ചശീലതത്വങ്ങൾ.
ഇന്ത്യയും ചൈനയും തമ്മിൽ 1954ൽ ഒപ്പുവെച്ച കരാറാണ് പഞ്ചശീലതത്വങ്ങളിൽ അടിസ്ഥാനമാക്കി ഉണ്ടാക്കിയ ആദ്യത്തെ ഉsമ്പടി .
പഞ്ചസിദ്ധാന്തിക ഇംഗ്ലീഷ് വിലാസം https://ml.wikipedia.org/wiki/Panchasindhanthika
പഞ്ചസിദ്ധാന്തിക വരാഹമിഹിരൻ രചിച്ച ജ്യോതിശാസ്ത്രഗ്രന്ഥമാണ്‌ .
പഞ്ച സിദ്ധാന്തികയിൽ പൗലീസൻ , ലോമകൻ , വസിഷ്ഠൻ , പിതാമഹൻ, സൗരൻ എന്നീ അഞ്ചു പൂർവികരുടെ സിദ്ധാന്തത്തെ പറ്റി ചർച്ച ചെയ്യുകയും വിപുലീകരിക്കുകയും തന്റെ തന്നെ നിഗമനങ്ങൾ കൂട്ടിച്ചേർക്കുകയും ചെയ്തിട്ടുണ്ട്.
കാലം സൂര്യ ചന്ദ്രന്മാരെ ആശ്രയിക്കുന്നതായും ചില പ്രത്യേക സാഹചര്യങ്ങളിൽ സന്ധ്യാനക്ഷത്രം രാവിലെ ഉദിക്കുന്നതായും ഇതിൽ രേഖപ്പെടുത്തിയിട്ടുണ്ട്.
അവലംബം ↑ Ronnie Gale Dreyer (1 May 1997).
Vedic Astrology: A Guide to the Fundamentals of Jyotish.
Weiser Books.
pp. 20–.
ISBN 978-0-87728-889-3 .
Retrieved 26 October 2012.
പഞ്ചവരയൻ അണ്ണാറക്കണ്ണൻ
അണ്ണാൻ കുടുംബത്തിലെ ഒരു കരണ്ടുതീനിയാണ് പഞ്ചവരയൻ അണ്ണാറക്കണ്ണൻ .
ഇംഗ്ലീഷിൽ നോർതേൺ പാം സ്ക്വിറൽ എന്നും ഫൈവ്-സ്ട്രൈപ്ഡ് പാം സ്ക്വിറൽ എന്നും അറിയപ്പെടുന്നു.
വടക്കേ ഇന്ത്യയിലെ ഗ്രാമ-നഗര ആവാസ വ്യവസ്ഥകളിൽ ഇവ സർവ്വസാധാരണമായി കാണപ്പെടുന്നു.
ഐ.യു.സി.എൻ ഇതിനെ ആശങ്കാജനകമല്ലാത്ത ജീവിവർഗ്ഗങ്ങളുടെ പട്ടികയിൽ പെടുത്തിയിരിക്കുന്നു.
ഇന്ത്യ, നേപ്പാൾ , ബംഗ്ലാദേശ് , പാകിസ്ഥാൻ , ഇറാൻ എന്നിവിടങ്ങളിൽ ഇത് കാണപ്പെടുന്നു.
ആൻഡമാൻ, നിക്കോബാർ ദ്വീപുകളിലും ഇവ എത്തിക്കപ്പെട്ടിട്ടുണ്ട്.
ഇന്ത്യയിൽ ഡെൽഹി , കൊൽക്കത്ത തുടങ്ങിയ വലിയ നഗരങ്ങളിൽ പോലും ഇവ വളരെ സാധാരണമായി കാണപ്പെടുന്നു.
രണ്ട് ഉപജാതികളായ ഫ്യൂനാംബുലസ് പെന്നാന്റി അർജന്റിസെൻസ്, ഫ്യൂനാംബുലസ് പെനാന്റി ലൂട്ടെസെൻസ് എന്നിവയും നിർദ്ദേശിക്കപ്പെട്ടിട്ടുണ്ട്.
എന്നിരുന്നാലും, സമീപകാലത്ത് ഈ വ്യത്യാസം രേഖപ്പെടുത്തി കാണിക്കുന്നില്ല.
വിൽസൺ ആൻഡ് റീഡറിൽ (2005) തോറിംഗ്ടണും ഹോഫ്മാനും രണ്ട് ഉപജാതികളെ മാത്രമേ പട്ടികപ്പെടുത്തിയിട്ടുള്ളൂ: എഫ്. പി. പെനാന്റി, എഫ്. പി. അർജെന്റിസെൻസ് എന്നിവ.
എന്നിരുന്നാലും, ഘോസ്, et al. (2004), F. പി. ഛത്തീസ്ഗഢി (വിതരണം: മഹാരാഷ്ട്ര, മധ്യപ്രദേശ്, ഒറീസ്സ, പശ്ചിമ ബംഗാൾ, ബീഹാറിന്റെ കിഴക്കൻ ഭാഗം), എഫ്. പി. ഗാംഗട്രിയാനസ് (വിതരണം: പശ്ചിമ ബംഗാൾ, മധ്യപ്രദേശ്, ഉത്തർപ്രദേശ്, നേപ്പാൾ) എന്നീ രണ്ട് ഉപജാതികളെ കൂടി വിവരിച്ചു: .
പടിഞ്ഞാറൻ ഓസ്‌ട്രേലിയയിലെ പെർത്തിൽ ഇവ എത്തപ്പെട്ടിട്ടുണ്ട്.
1898-ൽ പെർത്ത് മൃഗശാലയിൽ നിന്നും കുറച്ച് അണ്ണാറക്കണ്ണന്മാരെ മൃഗശാലയുടെ ചുറ്റുപാടിലേക്ക് ബോധപൂർവം തുറന്നുവിട്ടിരുന്നു.
വർഷങ്ങളോളം മൃഗശാലാ പരിസരത്ത് ഒതുങ്ങിനിന്നെങ്കിലും, പിന്നീട് സ്വാഭാവികമായും മനുഷ്യ പ്രവർത്തനങ്ങളാലും മൃഗശാലാ മൈതാനത്തിന് പുറത്ത് ഏകദേശം 30 ചതുരശ്രകിലോമീറ്റർ വരെ ഇവ ചിതറിപ്പോയി.
ഇന്ത്യയിൽ, പഞ്ചവരയൻ അണ്ണാറക്കണ്ണന്റെ മേഖലയുടെ തെക്കൻ അതിർത്തി വ്യക്തമായി തിരിച്ചറിഞ്ഞിട്ടില്ല.
സമീപകാല രേഖകൾ സൂചിപ്പിക്കുന്നത് അത് മദനപ്പള്ളി (ആന്ധ്രാപ്രദേശ്) വരെ വ്യാപിച്ചിരിക്കുമെന്നാണ്.
കർണാടകയിലെ ധാർവാഡ് , മൈസൂർ എന്നിവയുൾപ്പെടെയുള്ള പ്രദേശങ്ങളിലേക്ക് ഇവ വ്യാപിച്ചിരിക്കുന്നുവെന്ന് തെളിഞ്ഞിട്ടുണ്ട്.
വിവിധതരം ചുറ്റുപാടുകളോട് പൊരുത്തപ്പെടാൻ കഴിയുന്ന ഇനമാണ് പഞ്ചവരയൻ അണ്ണാറക്കണ്ണൻ.
ഉഷ്ണമേഖലയിലെ വരണ്ട ഇലപൊഴിയും വനങ്ങൾ, 4,000 മീറ്റർ (13,123 അടി) വരെ ഉയരമുള്ള പർവത വനങ്ങൾ, കുറ്റിച്ചെടികൾ, തോട്ടങ്ങൾ, പുൽമേടുകൾ, കൃഷിയോഗ്യമായ ഭൂമി, പൂന്തോട്ടങ്ങൾ, നഗരപ്രദേശങ്ങൾ എന്നിവിടങ്ങൾ ഇവയ്ക്ക് വാസയോഗ്യമാണ്.
ചിത്രശാല ഭരത്‌പൂർ , രാജസ്ഥാൻ ഡെൽഹിയിൽ നിന്നും പുഷ്കർ , രാജസ്ഥാൻ അവലംബം
പഞ്ചവൻകാട്
എക്സൽ പ്രൊഡക്ഷൻസിന്റെ ബാനറിൽ എം. കുഞ്ചാക്കോ സംവിധാനം ചെയ്തു നിർമിച്ച മലയാളചലച്ചിത്രമാണ് പഞ്ചവൻകാട് .
എക്സൽ പ്രൊഡക്ഷൻസ് വിതരണം ചെയ്ത ഈ ചിത്രം 1971 സെപ്റ്റംബർ 03-ന് കേരളത്തിൽ പ്രദർശനം ആരംഭിച്ചു.
അഭിനേതാക്കളും കഥാപാത്രങ്ങളും പ്രേം നസീർ - കൊച്ചു കുറുപ്പ് സത്യൻ - ആനന്ദ കുറുപ്പ് ഷീല - കൊച്ചു തങ്കച്ചി ശാരദ - മിന്നുക്കുട്ടി രാഗിണി - ഉണ്ണിയമ്മ ഹരി - വാര്യർ അടൂർ പങ്കജം - നങ്ങേലി ആലുംമൂടൻ - ചിന്ദൻ പിള്ള ജി.കെ. പിള്ള - തനു പിള്ള കെ.പി. ഉമ്മർ - മാർത്താണ്ട വർമ്മ കോട്ടയം ചെല്ലപ്പൻ - അറുമുഖൻ പിള്ള എൻ. ഗോവിന്ദൻകുട്ടി - മുത്തുപ്പയ്യൻ പറവൂർ ഭരതൻ - മത്സ്യതൊഴിലാളി രാജമ്മ - ജോലിക്കാരി എസ്.പി. പിള്ള - കണ്ണപ്പൻ ഉഷാകുമാരി - ദേവമ്മ വീരൻ - രാമയ്യർ വിജയകുമാരി - നാണിയച്ചി.
പിന്നണിഗായകർ കെ.ജെ. യേശുദാസ് പി. സുശീല പി. മാധുരി അണിയറയിൽ സംവിധാനം, നിർമ്മാണം - എം. കുഞ്ചാക്കോ ബാനർ - ഉദയാ കഥ - വൈക്കം ചന്ദ്രശേഖരൻ നായർ തിരക്കഥ - തോപ്പിൽ ഭാസി സംഭാഷണം - വൈക്കം ചന്ദ്രശേഖരൻ നായർ ഗാനരചന - വയലാർ രാമവർമ്മ സംഗീതം - ജി. ദേവരാജൻ ഛായാഗ്രഹണം - ആർ.സി. പുരുഷോത്തമൻ ചിത്രസംയോജനം - എസ്.പി.എസ് വീരപ്പൻ കലാസംവിധാനം - ജെ.ജെ. മിറാൻഡ കസ്റ്റംസ് - പി.വി. രാഘവൻ ചമയം - കെ. വേലപ്പൻ വിതരണം - എക്സൽ റിലീസ്.
ഗാനം ആലാപനം 1 ശൃംഗാരരൂപിണീ ശ്രീപാർവതീ പി സുശീല 2 കള്ളിപ്പാലകൾ പൂത്തു കെ ജെ യേശുദാസ് 3 രാജശില്പീ നീയെനിക്കൊരു പി സുശീല 4 മന്മഥ പൗർണ്ണമി പി സുശീല 5 ചുവപ്പുകല്ലു മൂക്കുത്തി മാധുരി.
പാപ്പാ ഉമാനാഥ് ഇംഗ്ലീഷ് വിലാസം https://ml.wikipedia.org/wiki/Pappa_Umanath
തമിഴ്നാട്ടിലെ ഒരു രാഷ്ട്രീയ, വനിതാവകാശ പ്രവർത്തക ആയിരുന്നു പാപ്പാ ഉമാനാഥ് (ജനനം 5 ആഗസ്റ്റ്  1931 – മരണം 17 ഡിസംബർ 2010, യഥാർത്ഥനാമം ധനലക്ഷ്മി) .
അഖിലേന്ത്യാ ജനാധിപത്യ മഹിളാ അസോസിയേഷന്റെ സ്ഥാപകനേതാക്കളിലൊരാളുമായിരുന്നു പാപ്പാ.
1989 ലെ തമിഴ്നാട് പൊതു തിരഞ്ഞെടുപ്പിൽ തിരുവെരുമ്പൂർ നിയോജകമണ്ഡലത്തിൽ നിന്നും സി.പി.ഐ. (എം) സ്ഥാനാർത്ഥിയായി മത്സരിച്ചു വിജയിച്ചു.
സി.പി.എം മുൻ പോളിറ്റ് ബ്യൂറോ അംഗവും തമിഴ്നാട് സംസ്ഥാന സെക്രട്ടറിയും ആയിരുന്ന ആർ. ഉമാനാഥ് ആയിരുന്നു ഭർത്താവ്.
1931 ഓഗസ്റ്റ് 5 ന് ബ്രിട്ടീഷ് ഇന്ത്യയിലെ , മദ്രാസ് സംസ്ഥാനത്തുള്ള കോവിൽപാട്ട് എന്ന സ്ഥലത്താണ് ധനലക്ഷ്മി എന്ന പാപ്പാ ജനിച്ചത്.
പിതാവ് മരിച്ചതോടെ, അമ്മ ലക്ഷ്മി, തിരുച്ചിറപ്പള്ളിയിലേക്കു താമസം മാറി.
ജീവിത വരുമാനം കണ്ടെത്തുന്നതിനായി, തിരുച്ചിറപ്പള്ളി റെയിൽ വർക്ക്ഷോപ്പിനടുത്ത് തൊഴിലാളികൾക്കായി ഒരു കാന്റീൻ ലക്ഷ്മിയുടെ നേതൃത്വത്തിൽ ആരംഭിച്ചു.
ചെറിയ കുട്ടി എന്നർത്ഥം വരുന്ന, പാപ്പാ എന്ന പേരു ധനലക്ഷ്മിയെ ആദ്യം വിളിച്ചത് കാന്റീനിൽ വന്നിരുന്ന തൊഴിലാളികളായിരുന്നു.
റെയിൽ തൊഴിലാളികളുടെ നേതൃത്വത്തിൽ നടന്ന പല തൊഴിൽ പ്രക്ഷോഭങ്ങളും കണ്ടാണ് ധനലക്ഷ്മി വളർന്നത്.
1945 ൽ ധനലക്ഷ്മി ഇന്ത്യൻ കമ്മ്യൂണിസ്റ്റ് പാർട്ടിയിൽ ചേർന്നു.
1948 ൽ പാർട്ടി നിരോധിക്കപ്പെട്ടപ്പോൾ, ധനലക്ഷ്മിയും അമ്മയും, മറ്റു പാർട്ടി നേതാക്കളോടൊപ്പം അറസ്റ്റു ചെയ്യപ്പെട്ടു.
ഭരണകൂടത്തിന്റെ ക്രൂരതക്കെതിരേ, ജയിലിൽ നിരാഹാരമനുഷ്ഠിച്ച ധനലക്ഷ്മിയുടെ അമ്മ, 23 ദിവസത്തിനുശേഷം മരണമടഞ്ഞു.
മാതാവിന്റെ അന്ത്യകർമ്മങ്ങളിൽ പങ്കുകൊള്ളാൻ ജയിലധികൃതർ ധനലക്ഷ്മിയെ അനുവദിച്ചില്ല.
1952 ൽ പാർട്ടി അംഗവും, സഹപ്രവർത്തകനുമായിരുന്ന ആർ.ഉമാനാഥിനെ ധനലക്ഷ്മി വിവാഹം കഴിച്ചു.
1962 ലെ ഇന്ത്യാ - ചൈന യുദ്ധകാലത്ത് പാപ്പാ വീണ്ടും അറസ്റ്റ് ചെയ്യപ്പെട്ടു.
1964 ൽ സി.പി.ഐ രണ്ടായി പിളർന്നപ്പോൾ, പുതുതായി രൂപീകരിക്കപ്പെട്ട സി.പി.ഐ. എമ്മിന്റെ കൂടെ ധനലക്ഷ്മി നിന്നു.
1973 ൽ ധനലക്ഷ്മിയുടേയും, ജാനകി അമ്മാളിന്റേയും നേതൃത്വത്തിൽ തമിഴ്നാട് ഡെമോക്രാറ്റിക്ക് വിമൻസ് അസ്സോസ്സിയേഷൻ എന്നൊരു സംഘടനക്കു രൂപം കൊടുത്തു.
സ്ത്രീകളുടെ ഉന്നമനത്തിനേയും, വിദ്യാഭ്യാസത്തിനേയും ഉദ്ദേശിച്ചുകൊണ്ടുള്ള ഒരു സംഘടനയായിരുന്നു അത്.
സമാനരീതിയിൽ വിവിധ സംസ്ഥാനങ്ങളിൽ പ്രവർത്തിച്ചുകൊണ്ടിരുന്ന സംഘടനകളെ ഒന്നിച്ചുചേർത്ത് 1981 ൽ അഖിലേന്ത്യാ ജനാധിപത്യ മഹിളാ അസോസിയേഷൻ , പാപ്പാ ഉമാനാഥ് അതിന്റെ ജനറൽ സെക്രട്ടറി സ്ഥാനം വഹിക്കുയും ചെയ്തു.
2010 ഡിസംബർ 10ന് തിരുച്ചിറപ്പള്ളിയിൽ വച്ച് പാപ്പാ ഉമാനാഥ് അന്തരിച്ചു.
പാപ്പാ ബർ അഗ്ഗായി ഭാഗം പൗരസ്ത്യ ക്രിസ്തീയത Mainstream communions കിഴക്കിന്റെ സഭ ( കിഴക്കിന്റെ അസ്സീറിയൻ സഭ - കൽദായ സുറിയാനി സഭ , പുരാതന പൗരസ്ത്യ സഭ പൗരസ്ത്യ കത്തോലിക്കാ സഭകൾ ( കൽദായ കത്തോലിക്കാ സഭ and സിറോ-മലബാർ സഭ ) List Major controversies Nestorianism Monophysitism Miaphysitism Dyophysitism Three Chapters Traditions Other topics Christian mysticism Christology Divine Liturgy Eastern Christian history Monasticism Index of related articles Western Christianity Christianity portal ക സ തി
കിഴക്കിന്റെ സഭയുടെ നേതാവും സസ്സാനിദ് പേർഷ്യയുടെ തലസ്ഥാനമായ സെലൂക്യാ-ക്ടെസിഫോണിലെ മെത്രാപ്പോലീത്തയുമായിരുന്നു പാപ്പാ ബർ അഗ്ഗായി.
സെലൂക്യാ-ക്ടെസിഫോണിലെ ചരിത്രപരമായി സാക്ഷ്യപ്പെടുത്തപ്പെട്ട ആദ്യ മെത്രാപ്പോലീത്ത ഇദ്ദേഹമാണ്.
മാർ പാപ്പാ ബർ അഗ്ഗായിയുടെ ആദ്യകാല ജീവിതത്തേക്കുറിച്ച് വിശദമായ വിവരങ്ങൾ ലഭ്യമല്ല.
എന്നാൽ കിഴക്കിന്റെ സഭയുടെ പാരമ്പര്യം അനുസരിച്ച് മാർത്തോമാ ശ്ലീഹാ തുടങ്ങിയുള്ള ശ്ലൈഹിക പിന്തുടർച്ചയിലെ മെത്രാന്മാരുടെ പട്ടികയിലെ ഒരു അംഗം മാത്രമാണ് മാർ പാപ്പ.
അർബേലയുടെ നാളാഗമം എന്ന ചരിത്രഗ്രന്ഥത്തിൽ നിന്ന് പാപ്പയുടെ സ്ഥാനാരോഹണത്തെപ്പറ്റി വിവരങ്ങൾ ലഭിക്കുന്നു.
സെലൂക്യാ-ക്ടെസിഫോൺ സ്വദേശിയായിരുന്നു പാപ്പ ബർ അഗ്ഗായി.
പേര് സൂചിപ്പിക്കുന്നതുപോലെ അദ്ദേഹത്തിന്റെ പിതാവിന്റെ പേര് അഗ്ഗായി എന്ന് ആയിരിക്കാം.
അർബേലയുടെ നാളാഗമം നൽകുന്ന വിവരണം അനുസരിച്ച് അക്കാലത്ത് സസ്സാനിദ് സാമ്രാജ്യത്തിന്റെ തലസ്ഥാനമായ സെലൂക്യാ-ക്ടെസിഫോണിലെ ക്രൈസ്തവർക്ക് ആത്മീയ നേതൃത്വം നൽകാൻ ആരും ഉണ്ടായിരുന്നില്ല.
ഈ സാഹചര്യത്തിൽ അവർ അർബേലയിലെ മെത്രാനായ ശാഹ്‌ലൂപായുടെ മുമ്പാകെ ആവശ്യം ബോധിപ്പിച്ചു.
ഇതിനേത്തുടർന്ന് ശാഹ്‌ലൂപാ സെലൂക്യാ-ക്ടെസിഫോൺ സന്ദർശിക്കുകയും അവർക്ക് ആത്മീയ നേതൃത്വം നൽകുകയും ചെയ്തു.
പാപ്പാ ബർ അഗ്ഗായിയെ തിരഞ്ഞെടുത്ത് വൈദികനായി അദ്ദേഹം വാഴിച്ചു.
സമർത്ഥനും പണ്ഡിതനും ദൃഢനിശ്ചയമുള്ളവനും ആയാണ് പാപ്പാ അറിയപ്പെടുന്നത്.
ഇരുപത് വർഷങ്ങൾക്ക് ശേഷം സെലൂക്യാ-ക്ടെസിഫോണിലെ സഭാംഗങ്ങൾ തങ്ങൾക്ക് ഒരു മെത്രാനെ വാഴിച്ചു നൽകണമെന്ന അപേക്ഷയുമായി അർബേലയിലെ അഥവാ അദിയാബേനെയിലെ മെത്രാനും ശാഹ്‌ലൂപായുടെ പിൻഗാമിയുമായ അഹാ ദ് ആബൂഹിനെ സമീപിച്ചു.
ഈ അപേക്ഷ സ്വീകരിച്ച് അഹാ ദ് ആബൂഹ് സെലൂക്യാ-ക്ടെസിഫോണിൽ എത്തിച്ചേർന്നു.
സൂസയിലെ മെത്രാനായ ഖായ് ബ് ഏലിന്റെ സാന്നിദ്ധ്യത്തിൽ പാപ്പായെ സെലൂക്യാ-ക്ടെസിഫോണിന്റെ മെത്രാനായി വാഴിച്ചു.
അങ്ങനെ സെലൂക്യാ-ക്ടെസിഫോൺ മെത്രാസനം സ്ഥാപിതമായി.
പാപ്പായുടെ സഭാഭരണകാലം സംഘർഷങ്ങളാൽ കലുഷിതമായിരുന്നു.
സസ്സാനിദ് സാമ്രാജ്യത്തിന്റെ ആസ്ഥാനത്തെ മെത്രാപ്പോലീത്ത എന്ന നിലയിൽ പാപ്പ ചക്രവർത്തിയുടെ മുമ്പിൽ സാമ്രാജ്യത്തിലെ മുഴുവൻ ക്രൈസ്തവരുടെയും പ്രതിനിധിയായി പരിഗണിക്കപ്പെട്ടു.
സെലൂക്യാ-ക്ടെസിഫോൺ മെത്രാപ്പോലീത്തയുടെ നേതൃത്വത്തിന് കീഴിൽ സാമ്രാജ്യത്തിലെ സഭയെ സംഘടിപ്പിക്കാൻ പാപ്പാ പരിശ്രമിച്ചു.
എന്നാൽ ഈ നീക്കം മറ്റ് മെത്രാന്മാരുടെ എതിർപ്പിന് വിഷയമായി.
ഈ സാഹചര്യത്തിലാണ് ക്രി.
315ൽ പാപ്പയുടെ നേതൃത്വത്തിൽ സെലൂക്യാ-ക്ടെസിഫോണിൽവെച്ച് സഭയിലെ മെത്രാന്മാരുടെ ആദ്യ സൂനഹദോസ് വിളിച്ചുചേർക്കപ്പെട്ടത്.
എന്നാൽ ഈ സൂനഹദോസ് പാപ്പായ്ക്കെതിരായ മറ്റ് മെത്രാന്മാരുടെ ചെറുത്തുനിൽപ്പിലാണ് അവസാനിച്ചത്.
അക്കാലത്ത് സൂസയുടെ മെത്രാനായിരുന്ന മീലസ്, കർക്കാ ദ് ബേഥ് സ്ലോഖിലെ മെത്രാനായിരുന്ന ആഖിബ് ആലാഹാ എന്നിവരാണ് പാപ്പയ്ക്ക് എതിരായ നീക്കങ്ങൾക്ക് നേതൃത്വം കൊടുത്തത്.
മീലസിന്റെ നടപടികൾ എന്ന പുസ്തകം പാപ്പായെ അധികാരമോഹിയും അഹങ്കാരിയും ക്ഷിപ്രകോപിയുമായി അവതരിപ്പിക്കുന്നു.
എന്നാൽ 424ലെ മാർ ഇസ്ഹാഖിന്റെ സൂനഹദോസിൽ പാപ്പയെ സഭാസ്നേഹിയും ദീർഘദർശിയുമായ മെത്രാനായാണ് അവതരിപ്പിക്കുന്നത്.
സൂനഹദോസിൽ പിന്തുണ നേടിയെടുക്കുന്നതിൽ പരാജയപ്പെട്ട പാപ്പാ ആക്രോശിച്ചുകൊണ്ട് വിശുദ്ധ ബൈബിളിൽ പ്രഹരിച്ചതായും തുടർന്ന് പക്ഷാഘാതം ഏറ്റ് വശം തളർന്നു വീണതായും വിവിധ സഭാ രേഖകൾ വിവരിക്കുന്നു.
സൂനഹദോസിൽ സമ്മേളിച്ച മെത്രാന്മാർ പാപ്പയ്ക്ക് എതിരായ ആരോപണങ്ങൾ ശരിവെക്കുകയും ഇദ്ദേഹത്തെ സ്ഥാനഭ്രഷ്ടനാക്കി മെത്രാസനത്തിന്റെ ഭരണം അർക്കദിയാക്കോനായ ശിമയോൻ ബർ സമ്പായെ ഏൽപ്പിച്ചു.
പാപ്പയ്ക്ക് പകരം സ്ഥാനമേൽക്കാൻ ശിമയോൻ ബർസമ്പാ വിമുഘനായിരുന്നു.
അതുകൊണ്ട് മെത്രാസനത്തിന്റെ ഉപമേലദ്ധ്യക്ഷനായാണ് അദ്ദേഹം പദവിയേറ്റത്.
അതേസമയം പാപ്പ പടിഞ്ഞാറൻ സഭാ പിതാക്കന്മാരായ എദേസ്സയിലെ മെത്രാപ്പോലീത്ത സാദയോടും, മിക്കവാറും, നിസിബിസിലെ യാക്കോബിനോടും സഹായമഭ്യർത്ഥിച്ച് കത്തെഴുതി.
പേർഷ്യൻ സാമ്രാജ്യത്തിന്റെ തലസ്ഥാനമായ സെലൂക്യാ-ക്ടെസിഫോണിലെ മെത്രാപ്പോലീത്തയ്ക്ക് സാമ്രാജ്യത്തിലേ സഭയിൽ നേതൃപദവി ഉണ്ടാകണമെന്ന ആശയം അവർക്ക് സ്വീകാര്യമായിരുന്നു.
പാപ്പായുടെ നിലപാടിനെ പിന്തുണച്ച അവർ പേർഷ്യയിലെ മറ്റ് മെത്രാന്മാരുമായും ബന്ധപ്പെട്ടു.
പേർഷ്യൻ സഭ മാതൃസഭയായി പരിഗണിച്ചിരുന്ന എദേസ്സയിലെ മെത്രാപ്പോലീത്ത ഉൾപ്പെടെയുള്ള പടിഞ്ഞാറൻ പിതാക്കന്മാരുടെ നിലപാട് അവർ അംഗീകരിച്ചു.
ഇതുകൊണ്ട് മരണംവരെ പദവിയിൽ തുടരാൻ പാപ്പയ്ക്ക് സാധിച്ചു.
എന്നാൽ പക്ഷാഘാതം കാരണമുള്ള ആരോഗ്യപ്രശ്നങ്ങൾ അലട്ടിയിരുന്നതിനാൽ സഭാ ഭരണം പൂർണ്ണമായും ഉപമേലദ്ധ്യക്ഷനായ ശിമയോൻ ബർ സമ്പാ നിർവ്വഹിച്ചു പോന്നു.
337നോടടുത്ത് പാപ്പാ മരണപ്പെടുകയും ശിമയോൻ ബർ സമ്പാ മെത്രാസനത്തിന്റെ അദ്ധ്യക്ഷത ഏറ്റെടുക്കുകയും ചെയ്തു.
അവലംബം ↑ ↑ ↑ ↑ Wigram (2004) , പുറം.
26–44.
↑ {{ cite book }} :  CS1 maint: extra punctuation ( link ) CS1 maint: multiple names: authors list ( link ) ↑ ↑ ↑ ↑ അറവക്കൽ (2014) .
പാപ്പിനിവട്ടം ഇംഗ്ലീഷ് വിലാസം https://ml.wikipedia.org/wiki/Pappinivattom
10°17′27″N 76°09′40″E ﻿ / ﻿ 10.2907°N 76.1610°E ﻿ / 10.2907; 76.1610
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് പാപ്പിനിവട്ടം.
മതിലകം പഞ്ചായത്തിലാണ് ഈ ഗ്രാമം ഉൾപ്പെടുന്നത്.
2001 ലെ സെൻസസ് പ്രകാരം പാപ്പിനിവട്ടം ഗ്രാമത്തിൽ ആകെയുള്ള ജനസംഖ്യ 14611 ആണ്.
അതിൽ 6780 പുരുഷന്മാരും 7831 സ്ത്രീകളും ആണ്.
വിദ്യാലയങ്ങൾ എ എം യു പി സ്കൂൾ എൽ പി എസ്, കഴുവിളങ്ങ് ഐ ജി എം പബ്ളിക്ക് സ്കൂൾ അവലംബം 1 2 {{ cite web }} : | last= has numeric name ( help ) CS1 maint: multiple names: authors list ( link )
ന്യായാധിപ പ്രതിബദ്ധതയും മാനദണ്ഡങ്ങളും നിയമം 2010 ഇംഗ്ലീഷ് വിലാസം https://ml.wikipedia.org/wiki/Judicial_Standards_and_Accountability_Bill_2010
സുപ്രീം കോടതിയിലെയും ഹൈക്കോടതികളിലെയും ന്യായാധിപരുടെ പ്രതിബദ്ധത ഉറപ്പുവരുത്തുന്നതിനും അവർ പാലിക്കേണ്ട മാനദണ്ഡങ്ങൾ നിശ്ചയിക്കുന്നതിനും ലക്ഷ്യമിട്ടുള്ള നിയമമാണ് ന്യായാധിപ പ്രതിബദ്ധതാ നിയമം (Judicial Standards and Accountability Bill 2010) നീതിപീഠത്തിന്റെ വിശ്വാസ്യത ഉറപ്പുവരുത്തുക എന്ന ലക്ഷ്യത്തോടെ 2011 ഡിസംബർ 1 ന് ലോക്സഭ മുൻപാകെ അവതരിപ്പിക്കപ്പെട്ട ഈ ബിൽ പിന്നീട് വിശദമായ പരിശോധനയ്കായി പാർലമെന്ററി സ്ഥിരം സമിതിക്ക് അയച്ചു.
എന്നാൽ അതിന്റെ റിപ്പോർട്ട് പാർലമെന്റ് മുൻപാകെ സമർപ്പിക്കപ്പെട്ടുവെങ്കിലും ബിൽ നിയമമാക്കുന്നതിന് കേന്ദ്രഗവൺമെന്റിന് സാധിച്ചിട്ടില്ല.
സുപ്രീം കോടതിയിലെയും ഹൈക്കോടതിയിലെയും ന്യായാധിപന്മാരെക്കുറിച്ചുള്ള പരാതികൾ കൈകാര്യം ചെയ്യുന്നതിന് നിലവിലുള്ള രീതി ഭാരത ഭരണഘടനയിൽ പ്രതിപാദിച്ചിട്ടുള്ളതുപ്രകാരമുള്ള ഇംപീച്ച്മെന്റ് നടപടിയാണ്.
അതിന്റെ ഘട്ടങ്ങൾ പ്രതിപാദിക്കുന്നതിനായുള്ള നിയമമാണ് ന്യായാധിപ (അന്വേഷണ) നിയമം 1968.
ഈ നിയമം റദ്ദുചെയ്യുവാനും അതിന്റെ ഉദ്ദേശ ലക്ഷ്യങ്ങൾ വിപുലപ്പെടുത്തി ന്യായാധിപന്മാരുടെ ഉത്തരവാദിത്തങ്ങൾ ഉറപ്പുവരുത്താൻ നിയമപരമായ പുതിയ ചട്ടക്കൂട് ഉണ്ടാക്കുക എന്നത് ന്യായാധിപ പ്രതിബദ്ധതാ നിയമത്തിന്റെ ഉദ്ദേശങ്ങളിലൊന്നാണ്.
നിലവിലുള്ള വ്യവസ്ഥകൾ പ്രകാരം പാർലമെന്റിന്റെ ഏതെങ്കിലും സഭയ്ക് മാത്രമേ ന്യായാധിപന്മാർക്കെതിരായ ഇംപീച്ച്മെന്റ് നടപടികൾക്ക് തുടക്കമിടാൻ കഴിയൂ.
പുതിയ നിയമത്തിൽ ജഡ്ജിമാർക്കെതിരായ വ്യക്തികളുടെ പരാതികളും പരിഗണിക്കുന്നതിന് വ്യവസ്ഥകളുണ്ടാകും.
കൂടാതെ ന്യായാധിപന്മാരുടെ പൈരുമാറ്റച്ചട്ടം, അവർ പാലിക്കേണ്ട മാനദണ്ഡങ്ങൾ, സ്വത്തുവിവരം സംബന്ധിച്ച വെളിപ്പെടുത്തൽ തുടങ്ങിയവയ്കായുള്ള നിയമ വ്യവസ്ഥകളും ഈ ബില്ലിൽ ഉൾപ്പെടുത്തിയിരിക്കുന്നു.
ന്യായം (വിവക്ഷകൾ)
ന്യായം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
സംസ്കൃതത്തിൽ പഴമൊഴിയെ ന്യായം എന്നു പറയുന്നു.
പല തരം ന്യായങ്ങളുണ്ട്.
ന്യായം എന്ന പ്രാചീന ഭാരതീയ ദർശനം.
ന്യായമായിട്ടുള്ളത് എന്നർത്ഥത്തിൽ -നിയമവമുമായി ബന്ധപ്പെട്ടത് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ന്യായ പഞ്ചായത്ത് ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ഓഗസ്റ്റ് ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Nyaya_panchayat
ഇന്ത്യയിലെ പഞ്ചായത്തീരാജ് സമ്പ്രദായത്തിൽ ഗ്രാമതലത്തിലുള്ള തർക്ക പരിഹാരസംവിധാനമാണ് ന്യായ പഞ്ചായത്ത് .
1980-കളിൽ പ്രധാനമന്ത്രി രാജീവ് ഗാന്ധിയുടെ പഞ്ചായത്തി രാജിന്റെ അനുബന്ധമായി തർക്കപരിഹാരങ്ങൾ പരിഹരിക്കാനുള്ള സംവിധാനമായാണ് ന്യായ പഞ്ചായത്ത് വിഭാവന ചെയ്യപ്പെടുന്നത്.
എന്നാൽ നീതിന്യായ വ്യവസ്ഥയുടെ വിശാലമായ പരിഷ്കരണവുമായി (ഈ പരിഷ്കരണം നടന്നില്ല) ഏറ്റുമുട്ടൽ വരാതിരിക്കാനായി ഇത് നിർത്തിവെച്ചിരുന്നെങ്കിലും 2004-ൽ യു.പി.എ ഭരണത്തിൽ നിയമനിർമ്മാണവുമായി മുന്നോട്ടുപോയി.
അതിനായി ഇന്ത്യാ ഗവൺമെന്റിന്റെ പഞ്ചായത്തീരാജ് മന്ത്രാലയം പ്രൊഫസർ ഉപേന്ദ്ര ബാക്സിയുടെ അധ്യക്ഷതയിൽ ഒരു ഡ്രാഫ്റ്റിംഗ് കമ്മിറ്റി രൂപീകരിച്ചു.
ഈ വിഷയത്തിലുള്ള ബിൽ ഇന്ത്യൻ പാർലമെന്റിന്റെ ശീതകാല സമ്മേളനത്തിൽ ചർച്ച ചെയ്യാൻ നിർദ്ദേശിക്കപ്പെട്ടിരിക്കുന്നു.
ന്യായ പഞ്ചായത്തിന് 100 രൂപ വരെ മാത്രമേ പിഴ ഈടാക്കാൻ കഴിയൂ.
ആരെയും ജയിലിലേക്ക് അയക്കാനാവില്ല.
ന്യായ പഞ്ചായത്തിന് ഭരണഘടനാപരമായ പിന്തുണ
പ്രാദേശിക നീതിന്യായ ഭരണത്തിൽ ജനങ്ങളുടെ പങ്കാളിത്തത്തോടെയുള്ള തർക്കങ്ങൾ പരിഹരിക്കുന്നതിനുള്ള ഒരു ഫോറം ഇന്ത്യൻ ഭരണഘടനയുടെ ആർട്ടിക്കിൾ 39 എ വിഭാവനം ചെയ്യുന്ന ലക്ഷ്യമായതിനാൽ, അടിയന്തര നടപടി സ്വീകരിക്കേണ്ടത് സർക്കാരിന്റെ ബാധ്യതയാണെന്ന് ചില നിയമജ്ഞർക്കും സാമൂഹിക ശാസ്ത്രജ്ഞർക്കും ശക്തമായി തോന്നുന്നു.
ന്യായ പഞ്ചായത്തുകൾ സജീവമാക്കുന്നതിനുള്ള നടപടികൾ, ഗ്രാമപ്രദേശങ്ങളിൽ നീതിന്യായം ലളിതവും വേഗത്തിലും ലഭ്യമാക്കാൻ സാധിക്കാത്ത സാഹചര്യത്തിലാണ്.
പ്രാദേശിക പാരമ്പര്യങ്ങൾ, സംസ്കാരം, ഗ്രാമീണ സമൂഹത്തിന്റെ പെരുമാറ്റ രീതികൾ എന്നിവയാൽ നയിക്കപ്പെടുന്ന ന്യായ പഞ്ചായത്തുകൾ ജനങ്ങളിൽ നീതി നടപ്പാക്കുന്നതിൽ ആത്മവിശ്വാസം വളർത്തുന്നുവെന്നും വാദമുണ്ട്.
അവലംബം External links Ministerial-level discussion at the India International Centre The NAC on village courts
ന്യായദർശനം ഇംഗ്ലീഷ് വിലാസം https://ml.wikipedia.org/wiki/Nyayadarsanam
കേരള സാഹിത്യ അക്കാദമിയുടെ കെ.ആർ.നമ്പൂതിരി എൻഡോവ്മെന്റ് നേടിയ വൈദികസാഹിത്യ ഗ്രന്ഥമാണ് ന്യായദർശനം .
ടി. ആര്യാദേവിയാണ്  ഈ ഗ്രന്ഥം രചിച്ചത്.
ഉള്ളടക്കം പുരസ്കാരങ്ങൾ കേരള സാഹിത്യ അക്കാദമിയുടെ കെ.ആർ.നമ്പൂതിരി എൻഡോവ്മെന്റ് അവലംബം ↑
ന്യായാധിപന്മാരുടെ പുസ്തകം ഇംഗ്ലീഷ് വിലാസം https://ml.wikipedia.org/wiki/Book_of_Judges
എബ്രായബൈബിളിലേയും ക്രിസ്ത്യാനികളുടെ പഴയനിയമത്തിലേയും ഒരു ഗ്രന്ഥമാണ് ന്യായാധിപന്മാരുടെ പുസ്തകം .
അതിന്റെ മൂലം എബ്രായഭാഷയിലാണ് എഴുതപ്പെട്ടത്.
ഇസ്രായേൽ ജനത ഈജിപ്തിനിൽ നിന്നുള്ള പ്രയാണത്തിനൊടുവിൽ കാനാൻ ദേശത്ത് ആധിപത്യം സ്ഥാപിക്കുന്നതിനും ഇസ്രായേലിലെ രാജവംശത്തിന്റെ സ്ഥാപനത്തിനും ഇടക്കുള്ള കാലത്തെ ചരിത്രമാണ്   അതിന്റെ വിഷയം.
ഇസ്രായേലിന് രാജാക്കന്മാരോ, സർവ്വസമ്മതരായ ജനനേതാക്കളോ ഇല്ലാതിരുന്നതിനാൽ ഒരോരുത്തനും തനിക്ക് ഇഷ്ടമുള്ളതു ചെയ്തിരുന്ന കാലമായിരുന്നു അത്.
അക്കാലത്തെ പ്രതിസന്ധികൾക്കിടയിൽ നേതൃത്വഗുണവും ധൈര്യവും പ്രകടിപ്പിച്ച ഗോത്രവീരന്മാരായിരുന്നു ഈ കൃതിയിലെ രക്ഷകരായ "ന്യായാധിപന്മാർ".
==പന്ത്രണ്ടു ന്യായാധിപന്മാർ
ഓത്ത്നിയേൽ, എഹൂദ്, ഷംഗാർ, ദബോറ-ബാറക്ക്, ഗിദയോൻ, തോല, ജായിർ, ജഫ്‌താ , ഇബ്സാൻ, ഏലോൻ, അബ്ദോൻ, സാംസൺ എന്നിങ്ങനെ 12 ന്യായാധിപന്മാരുടെ കഥയാണ് ഈ രചനയിൽ ഉള്ളത്.
ഇവരിൽ ഏറ്റവും പ്രശസ്തരായത് ദേബോറ, ഗിദയോൻ, ജഫ്‌താ , അവസാനമായി ചിത്രീകരിക്കപ്പെടുന്ന സാംസൺ എന്നിവരാണ്.
ബൈബിൾ ചരിത്രത്തിലെ പേരെടുത്ത വനിതകളിൽ ഒരാളായ പ്രവാചിക ദബോറ ന്യായാധിപത്യം നടത്തിയത്, യോദ്ധാവായ ബാറക്കിനൊപ്പമാണ്.
കാനാനിയ സൈന്യത്തിനെതിരെ നേടിയ ഉജ്ജ്വല വിജയത്ത് തുടർന്ന് ദബോറ പാടിയ സ്തോത്രഗീതം ബൈബിളിലെ ഏറ്റവും പുരാതനമായ കവിതകളിൽ ഒന്നായി കരുതപ്പെടുന്നു.
കാഹളങ്ങളും തീപ്പന്തങ്ങളും മാത്രമേന്തിയ 300 യോദ്ധാക്കളെ നയിച്ച് മിദ്യാങ്കാരെ തോല്പിക്കുകയാണ് ഗിദയോൻ ചെയ്തത്.
അമ്മോനിയർക്കു മേൽ തന്നെ വിജയിയാക്കിയാൽ, മടങ്ങിയെത്തുമ്പോൾ കാണാൻ വീട്ടിൽനിന്ന് ആദ്യം ഇറങ്ങി വരുന്നയാളെ ബലിയായി അർപ്പിക്കാമെന്ന് യഹോവയോട് ചെയ്ത വാഗ്ദാനം നിറവേറ്റാൻ നൃത്തവാദ്യങ്ങളുമായി വന്ന സ്വന്തം മകളെ ബലികഴിക്കേണ്ടി വരുകയെന്ന ദൗർഭാഗ്യം സംഭവിച്ചത് ന്യായാധിപനായ ജഫ്‌തായ്കാണ് .
തന്റേടിയും, തെമ്മാടിയും കാമുകനും ദുരന്തനായകനും ഒക്കെയായി പ്രത്യക്ഷപ്പെടുന്ന ശിംശോനോളം (Samson) പേരെടുപ്പുള്ളതായി ന്യയാധിപരിൽ ആരുമില്ല.
പിന്തുടർച്ചാക്രമം
വെവ്വേറേ ഗോത്രങ്ങൾക്കു നേതൃത്വം വഹിച്ചവരാണ് എന്നാണ് കരുതേണ്ടതെങ്കിലും മുഴുവൻ ഇസ്രായേലിനേയും പശ്ചാത്തലമാക്കിയാണ് അവരെ അവതരിപ്പിച്ചിരിക്കുന്നത്.
വ്യത്യസ്ത പശ്ചാത്തലങ്ങളിൽ നിന്നുള്ള ഒരുകൂട്ടം പുരാതന ഗോത്രവീരന്മാരുടേയും അവരുടെ കാലത്തിന്റേയും കഥയാണ് ഈ രചനയിൽ ഉള്ളതെന്നു പറയാം.
ഗ്രന്ഥത്തിലെ വീരനായകന്മാരായ ന്യായധിപന്മാർക്കിടയിലെ പിതുടർച്ചാക്രമം നിശ്ചയിക്കുക സാദ്ധ്യമല്ല.
കൃതിയിൽ കാണുന്ന സമയരേഖ, സംശോധകന്മാർ കൃത്രിമമായി നിർമ്മിച്ചതാണെന്നേ കരുതാനൊക്കൂ.
മൊത്തം  ന്യായാധിപന്മാരുടെ സംഖ്യ, ഇസ്രായേൽ ഗോത്രങ്ങളുടെ എണ്ണമായ 12 തന്നെയാണെന്നുള്ളതും സംശോധകന്മാരുടെ ഇടപെടലിന്റെ ഫലമായിരിക്കാം.
൧ ദബോറ-ബാറക്കുമാരെ ഒന്നായി എണ്ണുന്നതു കൊണ്ടാണ് ന്യായാധിപന്മാരുടെ സംഖ്യ 12 ആയിരിക്കുന്നത്.
അവലംബം ↑ ന്യായാധിപന്മാരുടെ പുസ്തകം 21:25 ↑ ദബോറ, ഓക്സ്ഫോർഡ് ബൈബിൾ സഹകാരി (പുറം 161) ↑ ന്യായാധിപന്മാരുടെ പുസ്തകം 6-8 ↑ ന്യായാധിപന്മാരുടെ പുസ്തകം 10-12 ↑ ന്യായാധിപന്മാരുടെ പുസ്തകം 13-16 ↑ ന്യായാധിപന്മാരുടെ പുസ്തകം, ഓക്സ്ഫോർഡ് ബൈബിൾ സഹകാരി (പുറങ്ങൾ 397-99)
ന്യായോപയോഗം
ന്യായോപയോഗം എന്നത് ഒരു നിയമസംജ്ഞയാണ്.
സ്രഷ്ടാവിന്റെ അനുമതിയില്ലാതെ തന്നെ പകർപ്പവകാശം ഉള്ള ഒരു സൃഷ്ടി പരിമിതവും  ന്യായവും മാന്യവുമായ  ഉപയോഗത്തിന് നിയമം നൽകുന്ന മറ്റുള്ളവർക്ക് അനുമതിയാണ് ന്യായോപയോഗം എന്ന സംജ്ഞയിലൂടെ സ്വതേ വിവക്ഷിക്കുന്നത്.
രചയിതാവിന് തന്റെ രചനമേലുള്ള പകർത്തുന്നതിനും, വിൽക്കുന്നതിനും മറ്റും ഉള്ള   അവകാശമായ പകർപ്പവകാശം ഇവിടെ ലഘൂകരിക്കുന്നു.
പകർവ്വകാശത്തിന്മേലുള്ള ഒരു ഒഴിവാക്കലാണിത്.
അമേരിക്ക അതിന്റെ അമേരിക്കൻ ഐക്യനാടുകളിലെ പകർപ്പവകാശ നിയമത്തിൽ പഠനത്തിനും, ഗ്രന്ഥശാലയിൽ സൂക്ഷിക്കുന്നതിനും, ഗവേഷണത്തിനും, ഹാസ്യാനുകരണത്തിനും, ഇത്തരം പകർപ്പവകാശമുള്ള സൃഷ്ടി രചയിതാവിന്റെ അനുവാദം കൂടാതെ ഉപയോഗിക്കുന്നതിന് ന്യായീകരണം നൽകുന്നു, അതായത് ന്യായോപയോഗാനുമതി നൽകുന്നു.
സ്രഷ്ടാവിന് തന്റെ രചനയിൽ അവകാശം ഉണ്ട്.
പക്ഷേ അത് പൊതുനന്മക്ക് എതിരാവുകയും അരുത്.
സ്രഷ്ടാവിന്റെ അവകാശം ഹനിക്കാതെ എന്നാൽ പൊതുതാല്പര്യത്തിന് വിഘാതമാകാതെ ന്യായോപയോഗം' പൊതുതാല്പര്യത്തിനും സ്രഷ്ടാവിന്റെ അവകാശത്തിനും മദ്ധ്യനില കൈക്കൊള്ളുന്നു.
ന്യായം (തത്ത്വചിന്ത) ഇംഗ്ലീഷ് വിലാസം https://ml.wikipedia.org/wiki/Nyaya
ക്രിസ്തുവിനു മുൻപ് രണ്ടാം ശതകത്തിൽ ജീവിച്ചിരുന്ന, അക്ഷപാദൻ എന്നു കൂടി അറിയപ്പെടുന്ന ഗൗതമൻ ദാർശനികൻ ആരംഭിച്ചതും വേദങ്ങളെ പ്രമാണങ്ങളായി അംഗീകരിക്കുന്നതും (ആസ്തികം, Orthodox), എന്നാൽ സ്വതന്ത്രമായ അടിസ്ഥാനമുള്ളതും ആയ ഒരു ഭാരതീയ ദർശനധാരയാണ് ന്യായദർശനം .